يابة السلام عليكم
شلونكم شكو ماكو اكيد كلشي ماكو و حدايق .. بما انه حدايق فجبتلكم لعبة مال حدايق احسنلكم من الجكاير لان الجكاير تاذي الصحة و الصحة عزيزة و عزيزة اجرت بيت بالغزالية و الغزالية بيها جسر و الجسر تعبر علي السيارات و السيارات تطك و النفاخة هم تطك و الفقير هم يطك و اكو شي لاخ هم يطك الي هو التاير فجبناها عالتاير مرة صاعد بالسيارة هناك و جان يطلع كدامي رتل قبطت البريييييييييك جان ميطك التاير و وكفت السيارة و عبر الرتل و عدت على خير الحمد لله و الشكر
هسة نجي الموضوع اللعبة لان اني مدا اعرف شدا الوص والله دا اكتب بدون تفكير و اني ما اعرف نفسي من انطلق ... لعبتنا اليوم هية حواسم الحجي بيناتنا بس هم احسن من الجكاير لان الجكاير تاذي ......... تعرفوها ما اريد اعيدها مرة لخ
اللعبة الها علاقة باللواص اللي لوصته بالبداية يعني واحد يكول كلمة و يجي الثاني الي وراه يكول كلمة الها علاقة بالكلمة الي كالها العضو الي قبلة ... شبجت مو ؟؟
يعني:
اني اكول مثلا جنطة
يجي الوراية يكول مدرسة
اللي بعده يكول مدير ..البعدة يكول راتب ..البعده يكول فلوس .. اللاخ يكول عروس .. و تستمر الى حد ما واحد ميدبرها يكوم يرسسست و ينطي كلمة جديدة و تنعاد الماساة مرة لخ... و تحياتي الكم و ان شاء الله تعجبكم اللعبة و ما اكون طولت عليكم
اخوووكم فلاح بالبنتاكون
راح ابدي هسة اني ... الكلمة هي :
حديــــــــــقة